ಕೆಲವು ಎಲ್‌ಸಿ‌ಡಿ ಪ್ಯಾನಲ್‌‌ಗಳು, ಪಿಕ್ಸೆಲ್‌ಗಳನ್ನು ಶಾಶ್ವತವಾಗಿ ಬಿಳುಪು ಅಥವಾ ಕಪ್ಪು ಮಾಡಿಬಿಡುವ ದೋಷಯುಕ್ತ ಟ್ರಾನ್ಸಿಸ್ಟರ್‌ಗಳನ್ನು ಹೊಂದಿರುತ್ತವೆ. ಇವನ್ನು ಕ್ರಮವಾಗಿ ಸ್ಟಕ್ ಪಿಕ್ಸೆಲ್‌‌ಗಳು ಅಥವಾ ಡೆಡ್ ಪಿಕ್ಸೆಲ್‌‌ಗಳು ಎಂದು ಕರೆಯಲಾಗುತ್ತದೆ. ಸಂಯೋಜಿತ ವಿದ್ಯುತ್‌ ಪಥ ಇಂಟೆಗ್ರೇಟೆಡ್‌ ಸರ್ಕ್ಯೂಟ್‌ಗಳಂತಲ್ಲದೆ, ಕೆಲವು ದೋಷಯುಕ್ತ ಪಿಕ್ಸೆಲ್‌ಗಳಿದ್ದರೂ ಸಹ ಎಲ್‌ಸಿಡಿ‌ ಪ್ಯಾನಲ್‌ಗಳನ್ನು ಉಪಯೋಗಿಸಬಹುದು. ಕೇವಲ ಕೆಲವು ದೋಷಯುಕ್ತ ಪಿಕ್ಸೆಲ್‌ಗಳು ಇದ್ದ ಮಾತ್ರಕ್ಕೆ ಎಲ್‌ಸಿಡಿ ಪ್ಯಾನಲ್‌ಅನ್ನೇ ಹಿಂದಕ್ಕೆ ತಳ್ಳುವುದು ಆರ್ಥಿಕ ದೃಷ್ಟಿಯಿಂದ ತಪ್ಪು ಎಂದು ಹೇಳುವವರೂ ಇದ್ದಾರೆ, ಆದರೆ ಇದನ್ನು ಈವರೆಗೆ ಸಾಬೀತು ಮಾಡಿಲ್ಲ. ವಿವಿಧ ಉತ್ಪಾದಕರ, ಸ್ವೀಕಾರಾರ್ಹ ದೋಷಯುಕ್ತ ಪಿಕ್ಸೆಲ್‌ ಸಂಖ್ಯೆಯ ಬಗೆಗಿನ ನೀತಿಯಲ್ಲಿ ಬಹಳ ವ್ಯತ್ಯಾಸಗಳಿವೆ. ಒಂದು ಹಂತದಲ್ಲಿ, ಕೊರಿಯಾದಲ್ಲಿ ಮಾರಾಟವಾಗುವ ಎಲ್‌ಸಿಡಿ‌ ಮಾನಿಟರ್‌ಗಳಿಗೆ ಸ್ಯಾಮ್‌ಸಂಗ್ ಶೂನ್ಯ-ಸಹನೆ (ಜೀರೊ ಟಾಲರೆನ್ಸ್) ನೀತಿಯನ್ನು ಹಿಡಿಯಿತು. ಸದ್ಯ ಸ್ಯಾಮ್‌ಸಂಗ್‌ ಹೆಚ್ಚು ನಿರ್ಬಂಧನೆಗಳಿಲ್ಲದ ಐಎಸ್‌ಒ 13406-2 (ISO 13406-2) ನಿರ್ದಿಷ್ಟಮಾನವನ್ನು ಬಳಸುತ್ತದೆ. ಬೇರೆ ಕಂಪೆನಿಗಳು 11 ಡೆಡ್ ಪಿಕ್ಸೆಲ್‌ಗಳನ್ನು ಒಪ್ಪಿಕೊಳ್ಳುತ್ತವೆಂದು ತಿಳಿದುಬಂದಿದೆ. ಉತ್ಪಾದಕರಿಗೂ ಗ್ರಾಹಕರಿಗೂ ಆಗಾಗ ಡೆಡ್ ಪಿಕ್ಸೆಲ್‌ಗಳ ನೀತಿಯ ಬಗೆಗೆ ಬಿಸಿ ಚರ್ಚೆ ನಡೆಯುತ್ತದೆ. ದೋಷಗಳ ಸ್ವೀಕಾರವನ್ನು ಕ್ರಮಗೊಳಿಸಲು ಮತ್ತು ಅಂತಿಮ-ಗ್ರಾಹಕರನ್ನು ರಕ್ಷಿಸಲು, ಐಎಸ್‌ಒ ಕಂಪೆನಿಯು ಐಎಸ್‌ಒ 13406-2 ನಿರ್ದಿಷ್ಟಮಾನವನ್ನು ಬಿಡುಗಡೆಮಾಡಿತು.[46] ಆದರೂ, ಪ್ರತಿಯೊಂದು ಎಲ್‌ಸಿಡಿ ಉತ್ಪಾದಕರು ಐ‍ಎಸ್‌ಒ ನಿರ್ದಿಷ್ಟಮಾನಕ್ಕೆ ಬದ್ಧರಾಗಿರುತ್ತಾರೆಂದು ಹೇಳಲಾಗುವುದಿಲ್ಲ, ಮತ್ತು ಅನೇಕ ವೇಳೆ ಐಎಸ್‌ಒ ನಿರ್ದಿಷ್ಟಮಾನವನ್ನು ಬೇರೆ ಬೇರೆ ರೀತಿಯಲ್ಲಿ ಅರ್ಥೈಸಿಕೊಳ್ಳಲಾಗುತ್ತದೆ.

ಬಹುತೇಕ ಸಂಯೋಜಿತ ವಿದ್ಯುತ್‌ ಪಥಗಳಿಗಿಂತ ಎಲ್‌ಸಿಡಿ‌ ಪ್ಯಾನಲ್‌ಗಳು, ತಮ್ಮ ದೊಡ್ಡ ಗಾತ್ರದ ಕಾರಣ, ದೋಷಯುಕ್ತವಾಗಿರುವ ಸಾಧ್ಯತೆ ಹೆಚ್ಚು. ಇದಕ್ಕೆ ಉದಾಹರಣೆಯೆಂದರೆ, ಒಂದು 300 ಎಂಎಂ ಎಸ್‌ವಿಜಿಎ (SVGA) ಎಲ್‌ಸಿಡಿ 8 ದೋಷಗಳನ್ನು ಹೊಂದಿರುತ್ತದೆ ಮತ್ತು ಒಂದು 150 ಎಂಎಂ ವೇಫರ್‌ ಕೇವಲ 3 ದೋಷಗಳನ್ನು ಹೊಂದಿರುತ್ತದೆ. ಆದರೂ, 137 ರಲ್ಲಿ 134 ವೇಫರ್‌ಗಳ ಮೇಲೆ ಸಾಯುವುದು ಒಪ್ಪಿಗೆಯಾಗುವಂತದ್ದು, ಮತ್ತು ಎಲ್‌ಸಿಡಿ‌ ಪ್ಯಾನಲ್‌ಗಳನ್ನು ನಿರಾಕರಿಸಿದಾಗ ಉತ್ಪನ್ನವು 0% ಆಗಿರುತ್ತದೆ. ಉತ್ಪಾದಕರ ನಡುವಿನ ಸ್ಪರ್ಧೆಯ ಕಾರಣ ಗುಣಮಟ್ಟ ನಿಯಂತ್ರಣ ಬಹುಮಟ್ಟಿಗೆ ಸುಧಾರಣೆಯಾಗಿದೆ. ಒಂದು ಎಸ್‌ವಿಜಿಎ ಎಲ್‌ಸಿಡಿ ಪ್ಯಾನಲ್‌ನಲ್ಲಿ 4 ದೋಷಗಳಿದ್ದ ಪಿಕ್ಸೆಲ್‌ಗಳಿದ್ದರೆ ಅದನ್ನು ದೋಷಪೂರ್ಣ ಎಂದು ಪರಿಗಣಿಸಲಾಗುತ್ತದೆ ಮತ್ತು ಗ್ರಾಹಕರು ಅದರ ಬದಲಿಗೆ ಹೊಸದನ್ನು ಕೇಳಬಹುದು. ಕೆಲವು ಉತ್ಪಾದಕರು, ಮುಖ್ಯವಾಗಿ ಎಲ್‌ಜಿ ಮುಂತಾದ ಅತಿ ದೊಡ್ಡ ಎಲ್‌ಸಿಡಿ ಪ್ಯಾನಲ್‌ಗಳ ಉತ್ಪಾದಕರು ಇರುವ ದಕ್ಷಿಣ ಕೊರಿಯಾದಲ್ಲಿ, "ಜೀರೊ ಡಿಫೆಕ್ಟಿವ್‌ ಪಿಕ್ಸೆಲ್‌ ಗ್ಯಾರಂಟಿ"ಯನ್ನು ಹೊಂದಿದ್ದಾರೆ, ಇದು "ಎ" ಮತ್ತು "ಬಿ" ದರ್ಜೆಯ ಪ್ಯಾನಲ್‌ಗಳನ್ನು ನಿರ್ಧರಿಸುವ ಹೆಚ್ಚುವರಿ ಪರೀಕ್ಷಾ ಪ್ರಕ್ರಿಯೆ. ಅನೇಕ ಉತ್ಪಾದಕರು, ಕೇವಲ ಒಂದು ದೋಷಯುಕ್ತ ಪಿಕ್ಸೆಲ್‌ ಇದ್ದರೂ ಬದಲಾಯಿಸಿ ಕೊಡುತ್ತಾರೆ. ಅಂತಹ ಗ್ಯಾರಂಟಿಗಳು ಇಲ್ಲದೇ ಇರುವ ಕಡೆಯೂ, ದೋಷವನ್ನು ಗುರುತಿಸುವುದು ಮುಖ್ಯ. ಕೆಲವೇ ದೋಷಗಳಿರುವ ಪಿಕ್ಸೆಲ್‌ಗಳಿದ್ದರೂ, ಅವು ಒಂದಕ್ಕೊಂದು ಹತ್ತಿರವಿದ್ದರೆ ಸ್ವೀಕಾರಾರ್ಹವಾಗುವುದಿಲ್ಲ. ದೋಷಯುಕ್ತ ಪಿಕ್ಸೆಲ್‌ಗಳು ದೃಶ್ಯಪ್ರದೇಶದ ಮಧ್ಯಭಾಗದಲ್ಲಿದ್ದರೆ ತಮ್ಮ 'ಬದಲಿ’ ನೀತಿಯನ್ನು ಸಡಿಲಗೊಳಿಸಬಹುದು.

ಗುಣಮಟ್ಟ ನಿಯಂತ್ರಣ
ಸ್ಥೂಲ ಅವಲೋಕನ
ಕ್ರಿಯಾಶೀಲ ಮಾತೃಕೆ ತಂತ್ರಜ್ಞಾನಗಳು
ಇನ್‌-ಪ್ಲೇನ್ ಸ್ವಿಚಿಂಗ್ (ಐಪಿಎಸ್)